Damb eth dit reseguisqui eth camin qu'auem hèt e eth que mos rèste tà hèr, e dempús divagui per ipotetiques ascensions: pugi per un canau enquiara bèrca me dèishi esguitlar peth tartèr de saulon dera auta banda, costegi eth caòs de blòcs de pèires… enquia qu'eth diboish se me comence a her treble e era patz deth lòc, er airet que m'amorasse, eth silenci…hè que, pòga pòc, entri en un mapa diferent, un mapa de doci sòns de miègjorn.